CELEX: 62019TA0610
Language: lt
Date: 2022-01-19 00:00:00
Title: Byla T-610/19: 2022 m. sausio 19 d. Bendrojo Teismo sprendimas byloje Deutsche Telekom / Komisija (Ieškinys dėl panaikinimo ir žalos atlyginimo – Konkurencija – Piktnaudžiavimas dominuojančia padėtimi – Slovakijos plačiajuosčio ryšio telekomunikacijų paslaugų rinka – Sprendimas, kuriuo konstatuojamas SESV 102 straipsnio ir EEE susitarimo 54 straipsnio pažeidimas – Teismo sprendimas, kuriuo iš dalies panaikinamas sprendimas ir sumažinama skirta bauda – Komisijos atsisakymas mokėti delspinigius – SESV 266 straipsnis – Deleguotojo reglamento (ES) Nr. 1268/2012 90 straipsnio 4 dalies a punktas – Pakankamai aiškus teisės normos, suteikiančios teisių privatiems asmenims, pažeidimas – Negalėjimas naudoti nepagrįstai sumokėtos baudos sumos – Negautos pajamos – Norma – Žala)

2022 3 14   
            
            
               LT
            
            
               Europos Sąjungos oficialusis leidinys
            
            
               C 119/32
            
         
      2022 m. sausio 19 d. Bendrojo Teismo sprendimas byloje Deutsche Telekom / Komisija
      
      (Byla T-610/19) (1)
      
      (Ieškinys dėl panaikinimo ir žalos atlyginimo - Konkurencija - Piktnaudžiavimas dominuojančia padėtimi - Slovakijos plačiajuosčio ryšio telekomunikacijų paslaugų rinka - Sprendimas, kuriuo konstatuojamas SESV 102 straipsnio ir EEE susitarimo 54 straipsnio pažeidimas - Teismo sprendimas, kuriuo iš dalies panaikinamas sprendimas ir sumažinama skirta bauda - Komisijos atsisakymas mokėti delspinigius - SESV 266 straipsnis - Deleguotojo reglamento (ES) Nr. 1268/2012 90 straipsnio 4 dalies a punktas - Pakankamai aiškus teisės normos, suteikiančios teisių privatiems asmenims, pažeidimas - Negalėjimas naudoti nepagrįstai sumokėtos baudos sumos - Negautos pajamos - Norma - Žala)
      (2022/C 119/42)
      Proceso kalba: vokiečių
      
         Šalys
      
      
         Ieškovė: Deutsche Telekom AG (Bona, Vokietija), atstovaujama advokatų P. Linsmeier, U. Soltész, C. Von Köckritz ir P. Lohs
      
         Atsakovė: Europos Komisija, atstovaujama P. Rossi ir L. Wildpanner
      
         Dalykas
      
      Pirma, SESV 263 straipsniu grindžiamas prašymas panaikinti 2019 m. birželio 28 d. Komisijos sprendimą, kuriuo atsisakyta sumokėti ieškovei delspinigius nuo baudos dalies, kuri buvo grąžinta priėmus 2018 m. gruodžio 13 d. Sprendimą Deutsche Telekom / Komisija (T-827/14, EU:T:2018:930), pagrindinės sumos, ir, antra, SESV 268 straipsniu grindžiamas prašymas kompensuoti negautas pajamas dėl negalėjimo naudoti šios pagrindinės sumos arba subsidiariai atlyginti žalą, patirtą dėl Komisijos atsisakymo mokėti delspinigius nuo šios sumos.
      
         Rezoliucinė dalis
      
      
                  1.
               
               
                  Priteisti iš Europos Komisijos sumokėti Deutsche Telekom AG 1 750 522,83 EUR sumą patirtai žalai atlyginti.
               
            
                  2.
               
               
                  Prie 1 punkte nurodytos priteistos sumos pridedami delspinigiai, skaičiuojami nuo šio sprendimo paskelbimo iki visos sumos sumokėjimo, taikant palūkanų normą, kurią Europos Centrinis Bankas (ECB) taiko pagrindinėms refinansavimo operacijoms, padidintą trimis su puse procentinio punkto.
               
            
                  3.
               
               
                  Panaikinti 2019 m. birželio 28 d. Komisijos sprendimą, kuriuo atsisakyta sumokėti Deutsche Telekom delspinigius nuo pagrindinės baudos sumos, kuri buvo grąžinta priėmus 2018 m. gruodžio 13 d. Sprendimą Deutsche Telekom / Komisija (T-827/14, EU:T:2018:930), už laikotarpį nuo 2015 m. sausio 16 d. iki 2019 m. vasario 19 d.
               
            
                  4.
               
               
                  Atmesti likusią ieškinio dalį.
               
            
                  5.
               
               
                  Komisija, be savo bylinėjimosi išlaidų, padengia pusę Deutsche Telekom patirtų bylinėjimosi išlaidų.
               
            
                  6.
               
               
                  Deutsche Telekom padengia pusę savo bylinėjimosi išlaidų.
               
            
         (1)  OL C 363, 2019 10 28.